**CHENOT PALACE - TƏBİƏTİN QOYNUNDA ARXİTEKTURA MÖCÜZƏSİ**

“Biz yazıçılara bənzəyirik. Hər birimiz eyni sözlərə sahibik, lakin onları fərqli edən bizim onları istifadə etdiyimiz tərzdir" - Palace Health Wellness Hotelinin memarı və interyerin dizayneri Mişel Juane deyir.

Gözəl meşələr ilə əhatələnən dağların və gölün ətəyində yerləşən otelə baxdıqda ətrafdakı təbiətə ahəngdar bir şəkildə qarışan təbii material və rəngləri özündə əks etdirən və Chenot Palace dizaynının əsasında duran fəlsəfə önə çıxır. Təbii materialların seçimi qonaqları elə bir isti, rahat şəraitlə təmin edir ki, onlar özlərini evlərində hiss edirlər. Qonaqların tam istirahətini və sağlamlığını təmin etmək üçün burada sakit, ruhlandırıcı bir şərait yaradılib. Zərif işıqla dolu açıq yerlər vücud və düşüncə arasındakı harmoniya təsirini yaradır. Təbii motivlər - pəncərələrdən təbiət mənzərələrinə açılmış geniş panoram, taxta döşəmələr və sadə dizaynlı mebellər- təbiətə qoşulma deməkdir. “Qonaqların bura çatdığı anda, dağların ahuşuna qapılmağın ürək isidən məftunluğunu hiss etməklərinin zəruri olduğunu çox yaxşı bilirdim”, memar - dizayner deyir.

Qonaqlar, otelin vestibülünə daxili olduqları andan etibarən özlərinin sülh və əmin-amanlıq oazisinə daxil olduqlarını sanırlar - nəcib taxta ilə örtülmüş divarlar, buxarı və hətta uzaqdan görünən gölün heyranedici görünüşü... Zərif mis rəngi, palıd ağacı və mərmər kimi yüksək keyfiyyətli təbii materiallar otelin daxilində unikal rahatlıq atmosferi yaradır. Çilçıraqlar mənzərəyə füsunkarlıq və sofistika qatır; açıq mərməri əhatə edən tünd mərmər vestibüldə yüngüllük və gözəllik mühitini yaradır.

Chenot Palace otelin daxilinə təravət hissi verən azərbaycanlı rəssamların eksklüziv rəsm töhfələri də daxil olmaqla, bədii parçaların unikal kolleksiyasını özündə əks etdirir. İsti torpaq tonlarında olan dekorativ elementlər müasir üslubdan tutmuş oryantal üsluba kimi müxtəlif mövzuları özündə əks etdirir və istirahət üçün zəruri şəraitləri təqdim edir.

Mişel Juane bütün otaqları maksimal dərəcədə rahat edib. Mərmər ilə işlənilmiş vanna otağı, gölün ecazkar mənzərəsi və dağların göründüyü fərdi eyvanla təchiz edilmiş isti tonlarda işlənilmiş zərif formalı və yumşaq rəngli rahat otaqlar hətta ən tələbkar qonaqları belə valeh edəcək. Zəncəfilin isti tonları ilə ahəng yaratmış qum çalarları və bahalı parçalar otaqlara tamamlanmış görünüş verir. İnteryerin dizaynında geniş istifadə olunan ağac və dəri, bürünc, yumşaq qızıl və gümüş paxırlar kimi yüksək keyfiyyətli təbii materiallar, zaman keçdikcə və daim istifadə edildikdə belə görünüş və keyfiyyətini itirmirlər.

Chenot Palace Health Wellness Hotel-nin mirvarisi iki mərtəbəli eleqant Prezident Otağıdır. Cakuzzi, türk hamamı, sauna və idman zalı ilə təchiz olunmuş geniş istirahət sahəsindən Nohur göl və Qafqaz dağlarının məftunedici mənzərəsi görünür. Birinci mərtəbədə yerləşən və ağ piano, buxarı, kitabxana və xüsusi zövqlə seçilmiş interyer detalları ilə təchiz olunmuş geniş qonaq otağı maksimal rahatlıq bəxş edir. İki mərtəbə arasında xüsusi lift də var.

Rahatlıq, istilik və eleqantlıq - Chenot villalarını tam düzgün təsvir etmək üçün istifadə ediləcək əsas konsepsiyalardır. Otel otaqları üslubunda dizayn edilmiş villalar, öz şəxsi sahəsinin olmasını çox arzulayan qonaqlara tam sakitliyi təmin edəcək. İçində dairəvi vanna quraşdırılmış ən böyük vanna otağı ilə yanaşı sauna və buxar otağı olan SPA da var. Otelin gözəl parkının içində inşa edilmiş, göl və meşəyə açılan son dərəcədə gözəl mənzərəsi olan villalar eyvan və il boyu istilik ilə təmin olunan fərdi hovuz və xudmani otlu bağça ilə təchiz olunublar.

SPA sahəsi otelin ən əsas hissəsidir, çünki qonaqlar günün əksər hissəsini burada keçirirlər. Bu mərtəbə üçün Mişel Juane hər bir zonanın xüsusiyyətlərini əks etdirən müxtəlif mövzulardan istifadə edib. Və nəticədə, hər bir qonağın vizual iştahasını təmin edə biləcək işiqlı ahəngdar bir sahə meydana çıxıb. Qonaqlar SPA qəbul sahəsinə daxil olarkən, qarşılarına açıq fil sümüyü rəngli döşəmə ilə kontrast yaradan örtülü mərmər hovuz çıxır. Hovuzdakı suyun rəngi təbii dağ suyunun rəngindən seçilmir. Bütün mərtəbə ağ mərmərdən, plitədən və ya nəcib palıd ağacı ilə qatışmış mozaikalı dekordan ibarət sakit rəngli tonda düzəldilib. SPA vestibülünün əsas hissəsində, dəhlizlərdə, gözləmə sahəsində, masaj və müalicə otaqlarında taxta döşəmələr vurulub. Qonaqların hamam mərasimlərini həyata keçirə biləcəkləri türk hamamları üçün nəzərdə tutulmuş otaqların divarları şərq dizayn elementlərini birləşdirən mozaikalarla işlənib.

Binanın fasadı üçün Juane daş və dağlardakı şam ağaclarının oduncağı kimi yerli materiallardan istifadə edib. Otelin terrasında geniş dəbdəbəli xarici hovuz və qonaqlara sakitlik aləmini bəxş edən, ərazisi 26 hektar sahəni əhatə edən və həyətində mənzərəsi göl və dağlara açılan skamya və köşk olan abadlaşdırılmış park yerləşir.

Sehrli şam meşələrinin sükutu ilə əhatə olunmuş və mənzərəsi sakit Qəbələ gölünə açılan Chenot Palace Health Wellness Hotel, qonaqların sağlamlığının yaxşılaşdırılmasına, rahatlığına və yaxşı təbii görünüşünə təkan verən, dəbdəbənin gözəl yerlərlə, müalicəvi kurortlarla və xüsusiləşdirlmiş tibbi klinikalarla ahəngdar olduğu unikal təbiət mühitdir.

SPA konsepsiyasını, sağlamlığın və xarici görünüşün qorunmasını təmin edən bir vasitə kimi qiymətləndirən hər bir şəxs, cavanlığın tam harmoniyada təşviq olunduğu ideal bir yeri kimi Chenot Palace Hotel-inə etibar edə bilər.